hotchpotch/miracl-hf-unified huggingface dataset:
Netiboli
Netiboli (kutoka Kiingereza "netball"; pia "mpira wa pete") ni mchezo unaotumia mpira ambao huchezwa sana na wanawake.
Waanzilishi wa mchezo huo walikuwa Waingereza mnamo mwaka 1890.
Kawaida ya mchezo huo ni kwamba huchezwa na timu mbili na kila timu inakuwa na wachezaji saba.
Kitu
Kitu (kwa lugha ya Kiingereza "thing") ni neno linaloelezea dutu, jambo, kifaa au chombo cha aina yoyote. Linatumika hasa kuhusu chochote kinachoundwa na mata.
Mfano wa vitu ni:
Jira
Jira (kwa Kiingereza: "cumin") ni mbegu za mjira ("Cuminum cyminum") zenye rangi ya kahawia zinazotumika kama kiungo pamoja na hiriki, bizari (bizari nzima, bizari nyembamba) katika upishi, hasa upishi wa pilau.
Ilitajwa na Yesu (Math 23) kati ya vitu vidogo ambavyo walimu wa sheria na Mafarisayo walivilipia zaka kwa kusahau mambo muhimu zaidi kama kutenda kwa haki na huruma.
Mchezo wa pool
Mchezo wa pool (kwa Kiingereza "Pool" au "Billiards") ni mchezo ambao unachezwa na watu wawili au hata zaidi kwa kutumia mipira minane ya rangi pamoja na mpira mmoja mweupe, pia na fimbo ndefu.
Mchezo huchezwa sana katika nchi za Ulaya na Australia, uwanja wake una vitundu au mifuko sita au nane kwa ajili ya kuingizia mpira.
Mchezo wa pool ni kati ya michezo inayopendwa sana na vijana. Pool huwa na bodi yenye vijishimo ambapo vijana hupiga vijipira kwa miti huku lengo lao likiwa kuweka mipira yote kwa vishimo. Kila mchezaji hujaribu kila awezalo kuhakikisha kwamba yeye ndiye atakayerusha mipira mingi zaidi ndani ya vile vijishimo.
Kwa jamii nyingi, mchezo huu wa pool huchezwa katika vilabu, au hata madukani penye vijana wengi na wazee. Wachezaji wengi wa pool hutumia pesa ili kwamba atakayeshinda katika pool anashinda tita la pesa.
Ili uweze kuibuka mshindi wa pool, lazima uwe na jiti zuri (yaani cue stick) ambayo itaweza kurusha mipira kwa urahisi.
Yafaa pia bodi ya pool iwe nzuri yenye kitambaa chororo ili kwamba iwe rahisi kwa mipira kubingirika hadi kwenye vishimo.
Bizari
Bizari (kwa Kiingereza: "dill") ni mbegu zinazotumika kama kiungo (bizari nzima, bizari nyembamba) pamoja na hiriki, jira n.k. katika upishi, hasa wa pilau.
Ilitajwa na Yesu (Math 23) kati ya vitu vidogo ambavyo walimu wa sheria na Mafarisayo walivilipia zaka kwa kusahau mambo muhimu zaidi kama kutenda kwa haki na huruma.
Chaki
Chaki (kutoka neno la Kiingereza "chalk") ni aina ya changarawe ambayo inatokana na madini ya calcite.
Calcite ni chumvi ya ioniki ambayo imetokana na calcium carbonate (CaCO) ambayo inakotoka ni chini ya bahari.
Inatumika sana shuleni kuandikia ubaoni.
Jopo la washauri
Jopo la washauri katika sheria za Kanisa Katoliki lote (Kanisa la Kilatini na Makanisa Katoliki ya Mashariki vilevile) ni kundi la mapadri sita hadi kumi na wawili walioteuliwa na askofu wa jimbo kati ya wale wa halmashauri ya kichungaji ili wamsaidie kwa karibu katika masuala mbalimbali, hasa ya uchumi.
Jimbo likibaki bila askofu, ni juu ya jopo hilo kumchagua msimamizi wa kijimbo ambaye ashike kwa muda nafasi yake.
Fimbo
Fimbo ni kijiti kirefu ambacho kinatumika kwa namna nyingi ili kufikia mbali kuliko mkono wa mtu. Kwa mfano fimbo hutumika kuua nyoka au kutoa adhabu kwa kuchapa mtoto kutokana na kosa fulani.
Katika michezo mbalimbali, kama kriketi, baseball, mchezo wa pool na mingineyo.
Sahani
Sahani ni chombo cha nyumbani chenye umbo la duara, kilichotengenezwa kwa udongo wa kauri, bati au chuma kinachotumiwa hasa kuwekea vyakula.
Tangu zamani, sahani zimepambwa na kuwa sehemu ya sanaa.
Baroko
Baroko (au Baroku) ni kipindi maalumu (1600-1750 hivi) katika historia ya sanaa ya Kikristo, hasa ya Kanisa Katoliki, ambapo ulikaziwa uzuri wa mbinguni na wa viumbe walioko (Yesu, Bikira Maria, malaika na watakatifu).
Mtindo huo ulianzia Roma (Italia) na kuathiri pia fasihi, muziki na falsafa.
Ngao
Ngao (kwa Kiingereza "Shield") ni silaha ya kujihami ambayo ilikuwa inatumiwa na jamii mbalimbali za Afrika, kama vile Wangoni, Wazulu, Waxhosa na wengineo hata katika mabara mengine.
Ngao zimejengwa tofautitofauti kwa nyakati tofauti pia, hata ngozi za wanyama zilitumiwa, na ukubwa na uzito ulikuwa tofauti pia.
Ngao bado hutumiwa na vikosi vya polisi na jeshi leo. Ngao nyingi sasa hutengenezwa kwa vifaa vya juu, pamoja na elektroniki.
Ngao zinatofautiana na si tu ngao za mkononi, lakini pia nguo, kama vile fulana, glavu na buti.
Pia ngao huonekana kwenye nembo za taifa kama utambulisho kwa nchi nyingine, kwa mfano nchi ya Kenya, Tanzania na kadhalika.
Ngao za zamani zaidi zinazojulikana zilikuwa ni vifaa vilivyotumiwa kuzuia silaha za mikono na mishale.
Katika Zama za Kati, ngao za tiara zilitumika. Ngao ya tiara ni ngao kwa namna ya tiara. Kwa sababu ya ukosefu wa uhamaji kutokana na uzito wa ngao za tiara, ngao za tiara ziliwekwa kwa ajili ya uhamaji zaidi na silaha mbili zilizotolewa.
Ngao zilitumiwa hata baada ya silaha za unga wa bunduki.
Ngozi ya mamba
Ngozi ya mamba ni sehemu ya juu ya nyama ya mamba inayosaidia kumkinga na vitu vya hatari ndogondogo, kwa mfano miba midogomidogo.
Ngozi hiyo ni ya thamani kwa sababu inatumika kutengenezea begi, pochi, mikanda, viatu, ngoma n.k.
Mizizi
Mizizi (kwa Kiingereza: "roots") ni sehemu ya mmea iliyoko chini ya ardhi ambayo husaidia mmea kukua.
Mizizi mingi inaweza ikawa dawa.
Mbolea za chumvichumvi
Mmea hutumia virutubisho vikuu vitatu(3) ambavyo huchukua nafasi kubwa katika mmea;hivyo Mbolea ni virutubisho ambavyo huitajika katika ukuaji wa mmea. Virutubisho hivyo ni naitrojeni(N),fosiforasi(P),potasiamu(K) ambavyo kwa ujumla hutengeneza mbolea.
Aina za mbolea ni
N.P.K (17:17:17)
C.A.N(27:0:0)
D.A.P(18:46:0)
N.P.K
N.P.K ni ufupisho wa maneno yafuatayo; N-naitrojeni, P-fosfati na K-potashi.kazi ya naitrogeni ni kukuza mmea na kushamiri vizuri na kutoa suke pana na kazi ya fosfati ni kutengeneza rangi ya kijani(chanikiwiti) na kutengeneza shia na virutubisho vya mmea na potashi ni kufanya mmea kukua kwa kasi na kustawisha mmea.
Mpira wa ufukweni
Mpira wa ufukweni (kwa Kiingereza "beachball") ni mpira ambao unatumika kuchezea karibu na maji ya baharini kwenye maeneo ya ufukwe.
Watu wanapendelea sana mchezo huu wakati wakiwa ufukweni wakicheza kwenye maji katika vipindi vya kiangazi.
Manati
Manati ni kitu cha kutupia mawe madogo, kitengenezwacho kwa mpira na kipande cha mti chenye panda.
Cesc Fabregas
Francesc "Cesc" Fabregas Soler ni mchezaji wa soka anayetokea nchini Hispania; alizaliwa tarehe 4 Mei 1987 katika mji wa Arenys De Mar. Anacheza kama kiungo wa katikati katika klabu ya Ligi Kuu ya Uingereza Chelsea na timu ya taifa ya Hispania.
Fabregas alikuzwa kipaji na chuo cha La Masia kwa vijana wa Barcelona F.C.. Aliacha akademi hiyo akiwa na miaka 16 na kusajiliwa na klabu ya Premier League ya Arsenal mnamo Septemba 2003. Baada ya viungo wa timu hiyo kupata majeraha alipata nafasi ya kuonyesha uwezo wake katika msimu wa 2004-2005 na alifanikiwa kuzuia mipango ya timu pinzani na kuibuka mchezaji bora katika nafasi yake na kushinda kombe la FA mwaka 2005.
Akiwa na miaka 24 alisaini mkataba na klabu ya Ligi Kuu ya Uingereza Arsenal mnamo septemba 2007.
Baada ya hapo alihamishwa na kurudishwa tena Barcelona kwa £35 kutoka London 15 Agosti 2011. Kwa miaka mitatu aliyokaa Camp Nou alicheza pembeni ya Xavi na Iniesta na kufanikiwa kushinda mataji kama La liga, Klabu Bingwa ya Dunia, Copa Del Rey, UEFA Super Cup na Spanish Super Cup.
Mnamo Juni 2014 alirudi tena London kwa wapinzani wa Arsenal Chelsea kwa ada ya £ milioni 30, na mwaka wake wa kwanza huko Chelsea alisaidia kupata ushindi wa Ligi Kuu.
Anachezea Premier League kwa sasa klabu ya Chelsea nafasi ya kiungo wa kati na timu ya taifa ya Hispania.
Katika ngazi ya timu ya taifa Fabregas alianza kucheza mwaka 2006 na kuiwakilisha nchi yake kwenye FIFA World Cup 2006, UEFA Euro 2008, 2009 FIFA Confederations Cup, 2010 World Cup, Euro 2012, Confederations Cup 2013, World Cup 2014 na Euro 2016.
Kwenye mashindano ya European Championship Fabregas aling'ara sana na kuwa chanzo cha ushindi 2008 na 2012 na mwaka 2010 ndiye aliyetoa pasi kwa Andres Iniesta iliyozaa goli kwenye fainali ya kombe la dunia alipata kepu yake ya 100.
Mtulinga
Mtulinga (kwa Kiingereza "clavicle") ni mfupa ambao unapatikana kwenye bega katika mwili wa binadamu na wanyama mbalimbali.
Utambi
Utambi ni kipande cha kitambaa au uzi kinachotumika kuwashia taa au kulipulia baruti.
Utambi hutumika katika kibatari, mshumaa, chemli n.k.
Symphony No. 5 (Beethoven)
Symphony No. 5 in C minor, Op. 67 ni jina la kutaja simfoni iliyotungwa na mtunzi wa Opera kutoka nchini Ujerumani, Ludwig van Beethoven. Hii ni simfoni ya 5 katika simfoni zake tisa. Ilitungwa kati ya 1804 na 1808. Hii ni moja kati ya Simfoni maarufu zaidi katika kazi za muziki wa classical.
Simfoni ina miendo au mitindo minne: ya kufungulia sonata allegro, ya polepole andante, ya haraka scherzo ambayo hii inaongoza hadi mwisho wa simfoni.
Kwa mara ya kwanza simfoni hii ilitumbuizwa mjini Vienna katika tamasha lililofanyika katika ukumbi wa Theater an der Wien mnamo 1808. Simfoni yake Namba Sita nayo pia ilitumbuizwa kwa mara ya kwanza katika tamasha hilo. Tangu hapo Simfoni Na. 5 ikawa moja kati ya kazi za muziki wa classical unaojulikana kupita maelezo.
Tumbuizo la kawaida la simfoni hii ni kati ya dakika 30–40 hivi. Kazi hii ipo katika miendo minne:
Mabreka
Mabreka (vilevile Majoka, kutoka Kiing. Breakdance, breaking, b-boying au b-girling) ni aina ya dansi ambayo inachezwa na watu ambao huwa sehemu ya utamaduni wa hip hop. Mtindo huu wa mabreka ulianzishwa mwanzoni mwa miaka ya 1970 na watu wenye asili ya Puerto Rico na Wamarekani Weusi huko South Bronx jijini New York City. Mtindo huu wa kudansi ulianza kushika hatamu sana katika miaka ya 70 mwishoni na 80 yake katika miji mikubwa ya nchini Marekani.
Pachelbel's Canon
Pachelbel's Canon (vilevile unajuliakana kama Canon katika D major au Canon katika D) ni moja kati ya vipande vya muziki maarufu sana kutoka kwa mtunzi Johann Pachelbel. Tungo hii ilitungwa katika miaka ya 1680, ukiwa kama sehemu ya chamber music kwa ajili ya violin tatu na basso continuo, lakini kadiri siku zinavyoenda imepatwa kuborehswa kwa vyombo mbalimbali. Tungo hii ni marufu sana kwa mtindo wake wa mfuatano wa chord.
Tungo hii ya Pachelbel's Canon mara nyingi hupitwa katika maharusi. Mwaka wa 1997, ilipata kutumika kama sampuli katika wimbo wa hip hop uliotungwa na kuimbwa na rapa Coolio katika kibao chake cha C U When U Get There.
Hii ni sehemu ya piano ya Pachelbel's Canon:
C U When U Get There
"C U When U Get There" ni wimbo wa Coolio akiwa na 40 Thevz. Wimbo mzima umechukua sampuli ya Johann Pachelbel katika tungo yake ya Canon katika D Major. Wimbo ulitolewa mnamo mwaka 1997 ukiwa kama single ya kwanza kutoka katika albamu ya Coolio "My Soul". "C U When U Get There" vilevile ulionekana kama "kibwagizo" cha filamu ya mwaka wa 1997, Nothing to Lose. Wimbo ulishika nafasi ya 12 kwenye chati za "Billboard" Hot 100 na nafasi ya 7 kwenye chati za Hot Rap Tracks nchini Marekani. Vilevile ulipata mafanikio kimataifa, kwa kushika nafasi ya 10 katika kibao za Ulaya. Wimbo umechukua sampuli ya Pachelbel's Canon kwa kila kitu. Rekodi hii ilizadiwa dhahabu na RIAA.
G-funk
G-Funk, au Gangsta-Funk, ni kiji aina au aina ndogo ya muziki wa hip hop ambayo imeibukia katika mtindo wa West Coast Gangsta rap mwanzoni mwa miaka ya 1990.
Aathari
Aathari ni masalio ya vitu na utamaduni wa watu fulani.
Mfano wa masalia ni magofu ya kale, vitu vya utamaduni na kadhalika.
Wataalamu wa akiolojia ndio wanaotafuta na kuchunguza mabaki hayo ili kuelewa zaidi mambo ya kale yalikuwaje na watu wa wakati huo waliishi vipi.
Abakasi
Abakasi (kutokana na Kiingereza "abacus") ni kifaa maalumu chenye shanga kinachotumiwa kusaidia kuhesabu katika hisabati.
Huwa abakasi inatimiwa na watoto wa shule za awali kwa ajili ya somo la hisabati ili kuwarahisishia kuhesabu.
Adam Kuambiana
Adam Philipo Kuambiana (6 Juni 1976 - 17 Mei, 2014) alikuwa msanii wa maigizo na mtayarishaji na mwongozaji wa filamu kutoka nchini Tanzania. Anajulikana sana kwa uhusika wake katika filamu ya Fake Pastors (2007), Mr. Kadamanja (2014), Chaguo Langu (2012), vilevile katika Aliyemchokoza Kaja, Danija, Faith More Fire, Bad Luck, Scola, The Boss, Mr. Nobody, Radhi ya Mke, Lost Sons,  My Fiance, Jesica, Life of Sandra, Basilisa, My Flower, Regina, Born Again, na It's Too Late.
Kuambiana alizaliwa tarehe 6 Juni 1976 huko Ifunga mkoa wa Iringa. Alipata elimuya msingi katika shule ya Mlimani Jijini Dar halafu baadaye elimu ya sekondari katika shule ya Tambaza na hatimaye kuhamia jijini Nairobi ambapo alienda kumalizia kidato cha tano nasita kisha akaenda Afrika Kusini kupata elimu ya filamu. Elimu hiyo iliyomwezesha katika kuongoza na kuandika miaswada andishi kadhaa ya filamu za Tanzania.
Adamu Kuambiana amepata kuoneakana katika filamu mbalimbali, lakini umaarufu wake hasa ulianza mwaka wa 2007 baada ya kucheza katika filamu ya Fake Pastors, ambamo humo alionesha uwezo wa hali ya juu. Filamu inatokana na kitabu kilichotungwa na Eric Shigongo. Kazi ya kuongoza filamu alianza baada ya kujiunga na RJ Company inayomilikiwa na Vincenti Kigosi na Blandina Changula. Filamu nyingi alifanya akiwa na Jerusalem Film Co. chini ya Jacob Stephen lakabu JB. 
Taarifa za kufa kwake zilianza kuvuma siku ya 17 Mei, 2014. Huku ripoti ya polisi ikionesha sababu zilizopelekea kufa kwa Adam Kuambiana ni vidonda vya tumbo na unywaji mwingi wa pombe bila kula. Vilevile kukatokea na dhana kibao huenda mareheu aliwekewa sumu katika vinywaji na kadhalika.
Usimulizi wa habari
Usimulizi wa habari ni jumla ya maelezo yanayotolewa na mtu au watu wengi kuhusu tukio fulani.Kuna misingi mitatu ya usimulizi wa habari:Sehemu hii huwa na maelezo tu ya utangulizi ili kuvuta hisia na umakini wa msikilizaji/wasikilizaji.
Ni sehemu ambayo hueleza tukio halisi kuanzia chanzo chake, wahusika, mahali na athari za tukio.
Ni matokeo yanayoonyesha mwisho wa usimulizi wa habari.kwa upande wa uigizi msimuliji atatakiwa kuigiza mambo muhimu yanayohusiana na tukio ambalo anasimulia.nayo ni kama vile mlio,sauti au vitendo.
kwa upande wa usimulizi ambao una fanyika kwa njia ya maandisha sharti usimulizi huo uwe na kichwa cha habari.kichwa cha habari kinatakiwa kisizidi maneno matano,yalioandikwa kwa herufi kuba.
kwa vile usimulizi wa tukio huwa unagusu tukio lilopita,maelezo yake mengi huandikwa wakati uliopita.
Godoro
Godoro ni kifaa kikubwa cha kusaidia mwili kupumzika. Hutumiwa kama kitanda au kama sehemu ya kitanda. Godoro huwekwa kwenye chaga ya kitanda na kulaliwa.
Godoro huwa na kitambaa cha juu ambacho ndani yake huenda kukawa na sponji, nyasi, nywele au pamba. Godoro za kisasa huenda zikawa na maji au hata hewa iliyowekwa kwenye kifuko kisicho na vishimo na kitakachoweza kubeba yaliyomo ndani yake.
Godoro lilivumbuliwa na Waarabu na jina la Kiingereza lamaanisha 'kuweka chini' katika lugha ya Kiarabu.
Wakati wa vita vya msalaba, magodoro yalitumika kulalia chini. Tabia hii ilikuwa kuiga Waarabu waliokuwa wakilalia magodoro na hata mikeka iliyowekwa chini.
Magodoro haya ya hapo zamani yalijazwa nyasi, manyoya ya ndege au hata nywele za farasi.
Magodoro ya zamina kabisa yaliyoko kwa historia yaonekana kuwa na takribani miaka 77,000.
Godoro za kisasa hujazwa kwa sponji au hata mpira (rubber) na hujulikana kama innerspring kwani huweza kupinda na kukunjika kwa urahisi. Haswa yale ya vitanda vya hospitali huwa ni innerspring, kwani vitanda vya hospitali hukunjwa ili mgonjwa apate kustareheka.
Magodoro ya kisasa huenda pia yakawa na uwezo wa kupashwa kawi ya umeme ili kuweka joto katika kitanda.
Magodoro yanaweza kuwekwa kwa vikundi tofauti kulingana na vipimo. Haya ni kama
Vile vile magodoro hutumika kwa starehe na kuna yale haswa ya wagonjwa ya kuzuia wapate maumivu mengi wanapolala.
Helmeti
Helmeti (kutoka Kiingereza "helmet") ni kofia ngumu ya chuma au sandarusi ya kukinga kichwa kisidhuriwe na pigo, hasa ikitokea ajali.
Huvaliwa na waendesha pikipiki, wachimba migodi, askari wawapo vitani n.k.
Kikombe
Kikombe (wingi vikombe) ni chombo cha mezani ambacho hutumiwa kunywa vinywaji kama chai au maji kilichotengenezwa kwa udongo wa kauri, madini, bati, chuma n.k.
Toka zamani vyombo hivyo vimepambwa na kuwa sehemu ya sanaa.
Kisosi
Kisosi ni chombo kinachowekea kikombe chai au uji wa moto ili usikumwagikie. Kisosi ni kidogo na hutumika kuweka mboga, chai n.k.
Kitoweo
Kitoweo (kutoka kitenzi "kutowea") ni chakula kinachotumika pamoja na ugali, wali, mihogo, ndizi n.k. Kwa mfano ni nyama, dagaa, sukumawiki, matembele n.k.
Pengine neno hilo linatumika kama kisawe cha mboga.
Kenge
Kenge au uru ni wanyama wafananao na mamba wadogo katika familia ya juu Varanoidea. Wana mwili mwembamba, miguu mirefu na mkia mrefu.Nusujenasi Polydaedalus
Nusujenasi Psammosaurus
David Blaine
David Blaine (David Blaine White alizaliwa tarehe 4 Aprili 1973) ni mfanyamazingaombwe wa Marekani. Ameweka na kuvunja rekodi kadhaa za dunia.
Blaine alizaliwa na kukulia huko Brooklyn, New York City. Baba yake, William Perez, alikuwa askari katika vita vya Vietnam. Mama yake, Patrice Maureen White, alikuwa mwalimu wa shule.
Alipokuwa na umri wa miaka minne, aliona mazingaombwe yakifanywa katika maonyesho ya mazingaombwe barabarani, akawa na hamu ya somo hilo.
Baada ya kukua, alinyanyuliwa na mama yake. Alihudhuria shule nyingi. Alipokuwa na umri wa miaka kumi, mama yake aliolewa na mtu mwingine, na familia hiyo ikahamia Little Falls, New Jersey.
Blaine ana ndugu aitwaye Michael James Bukalo. Alipokuwa na umri wa miaka 17, alihamia Manhattan.
Blaine alifunga ndoa na Alizee Guinochet. Wana binti mmoja, Dessa, ambaye alizaliwa Januari 2011.
Tangu mwaka 1997 na katika maisha yake yote, Blaine amekuwa akifanya aina zote za stunts. Baadhi yao hujumuisha:
Kibodi
Kibodi (kutoka Kiingereza: "keyboard") ni bao la kompyuta lenye vitufe vyenye maandishi na alama mbalimbali zinazotumika kucharazia au kuendeshea programu mbalimbali.
Kibodi ni pia sehemu ya chombo cha muziki k.v. piano, iliyo na vidude vyenye rangi vinavyobonyezwa ili kutoa sauti.
Chupi
Chupi ni nguo/vazi dogo ambalo huvaliwa ndani kwa ajili ya kukinga viungo vya uzazi vya wanawake na wanaume.
Chupi huwa tofauti kadiri ya jinsia.
Muundo wa insha
Muundo wa insha una sehemu nne zifuatazo:
Shabu
Shabu (kwa Kiingereza "") ni kampaundi ya kikemia inayounganisha alumini, kali, sulfuri na oksijeni na fomula yake ni KAl(SO). Inatokea kiasili kama madini ambayo yanachimbwa ardhini, yana rangi nyeupe kama chumvi au chokaa.
Shabu ilianza kugundulika tangu kale na kutumiwa kwa kutia rangi kwenye nguo na pia kama dawa la tiba.
Leo hii shabu na kampaundi za karibu zinatumiwa katika michakato mengi ya tasnia, kwa mfano wakati wa kutengeneza karatasi kiwandani. Myeyusho wa shabu unatumiwa kupunguza hatari za moto ya vitambaa, ubao au karatasi.
Matumizi ya Shabu yakazidi kuongezeka inaweza ikatumika kama dawa ya kutibu vipele vya ndevu; hili limekuwa tatizo kubwa, hasa kwa wanaume wengi kupata vipele wakati wa kunyoa. Vipele hivyo huwatokea pindi wamalizapo kunyoa na kwa wengine huwa vikubwa kama majipu na pia hukifanya kidevu kuwa cheusi mpaka kwenye mashavu, pia hufanya eneo lililoathirika kuwa gumu sana.
Kwa matatizo yote hayo shabu inao uwezo wa kuondoa vipele sugu vilivyopo eneo la kidevu au vinavyotokea baada ya kunyoa, hivyo shabu inao uwezo wa kutumika pia kama "after shave", pale mhusika anapomaliza kunyoa anaweza kupaka shabu ikamsaidia kuondoa kabisa uwezekano wa vipele kuota na kuondoa ambavyo vilikuwa vimeshaota kidevuni na maeneo ya mashavu.
Tena ina uwezo wa kuondoa fangasi katika sehemu zote za mwili kama miguu, mikono, kichwani, sehemu za siri pamoja na maeneo yote ya mwili wa binadamu na kuurudisha mwili katika hali nzuri zaidi.
Pia shabu ina uwezo wa kutoa chunusi usoni na sehemu nyingine za mwili wa binadamu. Shabu inapochanganyika na vitu vingine kama asali au limao huweza pia kutibu baadhi ya magonjwa ya kina mama ambayo huyapata baada ya kutumia vitu au vipodozi vyenye kemikali nyingi.
Insha ya wasifu
Insha ya wasifu ni ile ya kutoa maelezo juu ya jinsi mtu au kitu kilivyo, tabia, vitendo na mandhari (sura ya mahali jinsi panavyoonekana).
Insha hizo zinaweza kuongelea kitu chochote kile, inaweza kuwa ni mnyama,mtu, shule, nchi n.k.
Mambo ya kuzingatia katika insha ya wasifu ni: sura, rangi, vipimo, tabia n.k.
SHULE YANGU
Shule yangu inaitwa Shule ya Sekondari ya Mwananchi. Ni shule ya zamani iliyoanzishwa siku ya Ijumaa, tarehe 5 Agosti 1966 na Mheshimiwa Donna Matembele, aliyekuwa diwani wa kata ya Masuba.
Shule hii, ambayo ni maarufu sana, ipo katika Tarafa ya Mkunazini. Imejengwa katika uwanja wa hekta kumi na mbili. Ina madarasa kumi na mawili ya vidato vinne vya mikondo mitatu kila kimoja. Ina wanafunzi mia tano na wanne badala ya idadi halali ya wanafunzi mia nne themanini. Ni shule inayopendwa sana.
Wanafunzi wa kike ni mia mbili na watatu na wa kiume ni mia tatu na mmoja. Walimu ni thelathini na mmoja. Jamii hii inapendana sana. Wanafunzi wana imani kubwa sana na walimu wao. Walimu huwahimiza wawe wanafanya bidii katika kazi na masomo kwa ujumla.
Wanafunzi hukadiria ugumu wa mazoezi wapewayo. Yale wayaonayo kuwa ni rahisi wao hujifanyia. Yale magumu kidogo hushughulikia kwa pamoja kwa kusaidiana wenyewe kwa wenyewe. Walimu hushirikishwa tu wakati wa mazoezi tata.
Shule ya Sekondari ya Mwananchi ni ya kuvutia sana. Ina miti mingi sana ya matunda. Ina maua ya aina aina. Kutokana na nidhamu na uwajibikaji matunda hukomaa ndipo yatumiwe kwa mpango wakati wa chakula.
Heshima imethaminiwa mno na wanafunzi. Wanaheshimiana na kuwaheshimu walimu wao. Kwao heshima ni utiifu na uzingativu. Kutii na kuzingatia mambo waambiwayo na walimu ndicho kipimo cha heshima.
Katika shule yangu wanafunzi tuko kama paka. Paka hamtumi mtu nyama lakini atunukiwapo kipande hawezi kumruhusu yeyote kukigusa. Nasi tutunukiwapo nafasi yoyote ya kusoma hatumruhusu mtu yeyote kutupokonya nafasi hiyo.
Wanafunzi wa shule wana sare zao za kuvutia wazivaazo kiungwana kabisa. Sare hizo ni sweta ya bluu, shati au blauzi ya samawati, tai ya rangi ya damu ya mzee, suruali ndefu au sketi ya kijani kibichi, viatu vyeusi vya soli ndogo na visigino vifupi.
Katika shule yetu kuna uhusianao mwema baina ya walimu, wazazi, Chama cha Wazazi na Walimu (CHAWAWA) na Baraza la Shule. Kamati ya CHAWAWA na Baraza la Shule huanzisha miradi na kuitekeleza haraka kutokana na wazazi kuiunga mkono.
Kwa muda mrefu sasa matokeo ya mitihani yamekuwa ya kuridhisha kabisa. Na si hayo peke yake. Wanafunzi washirikipo katika michezo ya mpira, ya riadha na matamasha ya muziki takribani mara zote huibuka washindi.
Kwa ufupi shule yangu ni ya mafanikio mengi.
Agronomia
Agronomia (kutoka Kiingereza "agronomy") ni taaluma ya sayansi ya udongo na mimea na uhusiano wake na mazingira.
Mtu anayejihusisha na agronomia anaitwa mwanaagronomia.
Dodoki
Madodoki ni matunda ya midodoki ("Luffa acutangula" na spishi nyingine) yanayofanana na mung’unye na ambayo yakikauka huwa na nyuzinyuzi na hutumika kujisugulia mwili wakati wa kuoga.
Matope
Matope ni mchanganyiko wa maji na udongo ambao unatengeneza ujiuji mzito.
Mara nyingi matope hutokea endapo mvua imenyesha sehemu yenye vumbi au udongo au maji mengi kumwagwa sehemu yenye vumbi kama wakati wa utengenezaji wa barabara.
Ni lazima barabara ichimbwe au kuchongwa kabla ya kuanza kutengenezwa; wakati huo ndipo matope hutokea.
Pia matope hupatikana sana sehemu za mabwawa, madimbwi, maziwa na sehemu nyingine ambazo hukusanya maji mengi kutoka kwenye vyanzo mbalimbali kama vile mito, chemchemi na mvua.
Udongo wa mfinyanzi ukichanganywa na maji unafaa kutengenezea vitu mbalimbali, hata kujenga nyumba za udongo au za matofali.
Matope, hasa ya moto, yanatumika pia kama tiba ya baridi-yabisi.
Kiungamwana
Kiungamwana (kwa Kiingereza "umbilical cord") ni mshipa mrefu ambao unamuunganisha mimba au mtoto mchanga ndani ya kondo kabla ya kuzaliwa ili kusafirisha chakula na virutubishi vya lishe kutoka kwa mama kwenda kwa mtoto.
Kiungamwana hukatwa pindi mtoto akizaliwa.
Ahera
Ahera (pia: Akhera, kutoka neno la Kiarabu; kwa Kiingereza "afterlife", yaani "life after death" au "hereafter") ni neno linalotegemea imani ya kwamba baada ya mtu kufariki dunia anaendelea kuishi kwa namna nyingine, si kwamba anakoma kabisa.
Imani hiyo inaweza kutokana na hoja za falsafa lakini zaidi na mafundisho ya dini. Ili mtu aweze kukubali, ni lazima aone kwamba yeye si mwili tu, kwa sababu ni wazi kwamba kifo ni mwisho wa uhai wake duniani na kinaleta uharibifu wa mwili huo.
Wengi wanakubali ubora wa binadamu kati ya wanyama ni uwemo wa roho ndani yake, na kwamba ndiyo inayoweza kuendelea kuishi baada ya kutengana na mwili wake.
Hali hiyo ni ile ya mzimu na makazi yake yanaitwa kuzimu, walau mpaka siku ya kiyama au ya unyakuo, kadiri ya imani ya dini mbalimbali.
Wengi kati ya wanaomuamini Mungu pekee, kama vile Wayahudi, Wakristo na Waislamu, wanasadiki kwamba yeye anahukumu hizo roho na kuzipa tuzo au adhabu, ama mara baada ya kufa ama siku ya ufufuko: ndiyo hali za paradiso na jehanamu.
Wengine, hasa Wahindu, wanasadiki kwamba baada ya kifo roho inatwaa mwili mwingine, wa mtu au kiumbehai yeyote kulingana na stahili zake katika maisha yaliyokwisha.
Kwa msingi huohuo, Wabudha wanajitahidi kuachana na tamaa za kidunia ili hatimaye watoweke kabisa, wasizaliwe tena, kwa sababu kwao maisha ni mateso.
Wengine, hasa wakanamungu na watu wasio na dini, wanaona hakuna haja ya kujitahidi hivyo, kwa sababu kwao kufa ni mwisho wa yote moja kwa moja: mtu akifa amekufa tu, hakuna tarajio lolote.
Wakala
Wakala ni mwakilishi wa kampuni au shirika fulani.
Paul Pogba
Paul Labile Pogba (aliyezaliwa 15 Machi 1993) ni mchezaji wa soka wa Kifaransa ambaye anacheza klabu ya Manchester United katika ligi kuu ya uingereza na timu yake ya taifa ni Ufaransa. Yeye hufanya kazi hasa kama kiungo wa kati na ni vizuri kucheza nafasi zote ya mashambulizi na ulinzi.
Baada ya kuanza kazi yake na Manchester United mwaka 2011, Pogba alijiunga na timu Kiitaliano Juventus mwaka 2012, na akisaidia klabu hiyo kwa mataji manne ya Serie A, pamoja na Coppa Italia mbili na mataji mawili ya Supercoppa Italiano. Wakati akiwa na klabu, alitambulisha kama mchezaji mdogo sana duniani, na alipokea tuzo ya mchezaji chipukizi mwaka 2013, ikifuatiwa na Tuzo ya Bravo mwaka 2014 na aliitwa na The Guardian kama mmoja kati ya wachezaji kumi vijana wa Ulaya. Mwaka wa 2016, Pogba aliitwa mchezaji bora wa ya UEFA mwaka 2015 na kupewa zawadi na FIFA FIFpro, baada ya kusaidia timu yake ya Juventus hadi mwisho wa Ligi ya Mabingwa wa UEFA 2015.pia Pamoja na kuondoka Manchester United kwa uhamisho wa bure, Pogba alirudi klabu mwaka 2016 kwa ada ya kubwa zaidi ya uhamisho na kuwa kumbukumbu ya dunia ada ilikuwa ni € 105 milioni (£ 89.3 milioni).
Ndani ya taifa lake alikuwa chini ya kiwango cha- 20,aliipatia taifa lake ushindiwa kombe la mataifa ya ulaya la FIFA U-20 ndani ya mwaka 2013 na alichukua tuzo ya mchezaji bora kwa maonyesho yake wakati wa mashindano hayo. Alifanya timu yake ya ya taifa ya ufaransa kupata ushindi wa 3-1 dhidi ya Georgia mwaka2013 mwezi wa3 tarehe22 katika, na alifunga bao lake la kwanza la Kombe la Dunia mnamo Juni 30, 2014 dhidi ya Nigeria; alipewa tuzo ya mchezaji bora kijana kwa mbwembwe zake katika Kombe la Dunia la FIFA ndani ya mwaka 2014, baada ya kufikia robo ya mwisho. Baadaye aliwakilisha taifa lake katika UEFA Euro 2016 kwenye udongo wa nyumbani, ambapo alifunga bao moja lililo dumu hadi mwisho wa mchezo.
Pogba alizaliwa Lagny-sur-Marne, Seine-et-Marne, mzazi wake ni raia wa Guinea. Yeye ni Mwislamu. Ana kaka zake wawili ambao ni mapacha nao ni wacheza mpira wa miguu .kaka yake mkumbwa anaitwa Florentin, sasa anachezaa klabu ya Kifaransa Saint-Étienne, wakati kaka yake wa pili Mathias anachezaa klabu ya Uholanzi Sparta Rotterdam na timu ya taifa ni Guinea.
Pogba alianza kazi yake ya mpira wa miguu akiwa na umri wa miaka sita akicheza huko Marekani Roissy-en-Brie, kilomita chache kutoka kusini mwa jiji lake. Alitumia misimu saba kuchezea Roissy-en-briel kabla ya kujiunga na Us Torcy, ambapo aliwahi kuwa nahodha wa timu ya watoto chini ya umri wa miaka 13 . Baada ya msimu mmoja kuisha akiwa klabu ya Torcy, Pogba alijiunga na klabu ya wataalamu ya Le Havre. Katika msimu wake wa pili katika klabu hiyo, Pogba alikuwa nahodha katika timu na kuifiksha timu yake hadi fainali, Championnat National ya watoto wenye umri chini ya miaka 16. ikaipa ushindi timu ya pogba ijulikanayo kama le havre na timu ya pogba ikawa ya kimataifakwa kupata ushindi
Ajenda
Ajenda au agenda (kutoka neno la Kilatini) ni orodha ya mambo yaliyopangwa yazungumzwe kwenye mkutano.
Ajira
Ajira (kutoka neno la Kiarabu) ni kazi itolewayo au ifanywayo kwa malipo katika kampuni, ofisi za serikali au kwa mtu binafsi.
Kuna aina kadhaa za ajira zikiwemo:
Akademiki
Akademiki ni shule au chuo kinacho toa elimu au utaalamu maalum.
Akida
Akida (kutoka neno la Kiarabu) alikuwa mkubwa wa kikosi cha jeshi la zamani, kwa mfano la Dola la Roma.
Katika Biblia ya Kikristo jina hilo linatumika kutafsiri neno la Kilatini "centurio", yaani mkuu wa askari mia.
Maarufu zaidi ni yule ambaye alisimamia utekelezaji wa adhabu ya kifo kwa Yesu akamkiri kuwa kweli Mwana wa Mungu (Mk 15:39), lakini pia yule aliyesifiwa na Yesu Kristo kwa imani yake kubwa (Math 8:5-13: Lk 7:1-10), halafu akida Korneli aliyebatizwa kwa agizo la Mtume Petro bila kudaiwa kwanza atahiriwe (Mdo 10:1-11:30).
Fake Pastors
'Fake Pastors ni jina la filamu iliyotoka mwaka 2007 kutoka nchini Tanzania. Ndani yake anakuja Adam Kuambiana (Petro), Vicent Kigosi (Ray), Jokette Mwegelo (Jach), Lisa Jensen (Lisa), na Blandina Chagula. Filamu imeongozwa na Gervas Kasiga na kutayarishwa na Eric Shigongo na Kigosi. Filamu inahusu wachungaji wawili wanaotumia shida za waumini wao kama sehemu ya mtaji wa kuwataka aidha kimapenzi au kifedha. Filamu inaonesha tabia za baadhi ya wachungaji bandia waliokithili katika ulimwengu wetu. Kuambiana ameonesha uwezo wa hali ya juu katika filamu hii. Tangu hapa kajitengenezea baadaye yenye nuru na kutambulika katika ulimwengu wa filamu za Tanzania. Filamu imetengenezwa na Doroth Kipeja na kampuni yake ya Tripod Media.
Filamu inaanza na vijana wawili watanashati Patrick (Vicent Kigosi) na Petro (Adam Kuambiana) waliohitumu Chuo Kikuu cha Mzumbe, Morogoro. Akilini mwao wanaelewa kitu kimoja tu walichoambiwa tangu utotoni kuwa ukiwa na shahada masiha yatakuwa rahisi jambo ambalo baada ya kuingia mitaani wanakuta ni tofauti kwani hakuna ajira na maisha yanakuwa magumu sana kwao.
Baada ya kutembea katika ofisi moja hadi nyingine wakitafuta kazi bila mafanikio, hatimaye wanagundua kuanzisha kanisa ndio suluhisho pekee walilobakiza hivyo wanaamua kuwa wachungaji wa bandia (Fake Pastors). Dhima ya kuanzisha kanisa ilikuwa ni kujitajirisha badala ya kumtumikia Mungu, kazi yao inakuwa ni kuwakamua waumini fedha na mali walizonazo.
Kwakufanya hivyo wanajikusanyia utajiri mkubwa hasa baada ya misada kuanzia kuingia kutoka nje kwa wahisani, baadala ya kufanya kazi ya Mungu wao wanazitumia fedha hizo katika anasa wakilewa pombe na knunua machangudoa usiku na ifikapo asubuhi wahubiri injili kama kawaida na kuwafanya wamini wazidi kuwaumini. Baadaye walijiingiza katika biashara haramu dawa za kulevya ndipo hapo bahati yao ilipoenda kombo, nakuanguka vibaya katika hila zao.
Jehanum
Jehanum ni neno lenye asili ya Kiebrania (גיא בן הינום‎, Gei Ben-Hinnom, "bonde la mwana wa Hinnom"; kwa Kigiriki: γέεννα) linalomaanisha adhabu ya moto wa milele ambayo kadiri ya Biblia na Kurani itawapata watu waovu huko ahera kwa hukumu ya Mwenyezi Mungu.
Kwanza Gehinnom (גהנום‎/גהנם‎) ni jina la bonde karibu na Yerusalemu lililotazamwa kama laaniwa (Yer 7:31, 19:2-6) kwa sababu ya maovu yaliyotendwa huko, hasa kuchinja watoto kwa heshima ya miungu.
Hata hivyo katika Agano Jipya jina hilo linatumika zaidi kwa maana ya moto wa milele, pia kwa sababu wakati wa Yesu bonde hilo lilitumika kama jalala, hivyo moto uliokuwa wa kudumu ndani yake. Katika Injili imeandikwa mara 11 kwamba mwenyewe alitumia jina hilo kudokezea hali iliyo kinyume cha uzima wa milele.
Yesu alizungumzia moto wa milele, huku akitufunulia ukuu wa upendo wa Mungu, aliye heri yetu pekee. Alituangalisha juu ya hatari ya kutengana naye milele kwa dhambi. Mwenyewe atatoa hukumu hiyo: “Ondokeni kwangu, mliolaaniwa, mwende katika moto wa milele, aliowekewa tayari Ibilisi na malaika zake” (Math 25:41). “Humo funza wao hafi, wala moto hauzimiki” (Mk 9:48). “Na moshi wa maumivu yao hupanda juu hata milele na milele, wala hawana raha mchana wala usiku” (Ufu 14:11).
Katika Uislamu pia moto wa milele unaitwa جهنم, Jahannam. Kurani inaitaja mara 77 kumbe haitaji kamwe kuzimu (هيدز).
Mtu wa kwanza alitoka wapi
Mtu wa kwanza alitoka wapi ni swali ambalo wengi wanajiuliza. Kwa namna ya pekee wanafunzi wa shule ambao wanafundishwa katika historia kuwa mtu wa kwanza alitokana na kiumbehai mwenye asili moja na sokwe. Kumbe katika dini zao wanafundishwa kwamba mtu aliumbwa na Mungu. Hivyo wanajiuliza, lipi sahihi kuhusu hilo?
Wapo wengi wanaodhani kwamba ni lazima kuchagua moja katika ya hayo mawili: ama kwamba mtu ametokana na kiumbehai aliyetangulia ama kwamba Mungu alimuumba mtu wa kwanza kama tulivyo sisi leo.
Kwa namna hiyo wapo wanasayansi wanaopinga imani na wapo wahubiri wa dini wanaopinga sayansi.
Kumbe si lazima kuona upinzani kati ya imani na sayansi kwa sababu kila moja inakabili masuala yake kwa namna yake. Yaani sayansi inachunguza ulimwengu na vyote vilivyomo kwa vipimo na utafiti wa kitaalamu, wakati imani inapokea ufunuo wa Mungu.
Sayansi imechunguza viumbehai waliopo duniani sasa na mabaki ya wale waliokuwepo zamani. Hasa baada ya kugundua DNA imeweza kuona uhusiano kati ya hao viumbehai mbalimbali. Hivyo imethibitisha kwamba mwili wa binadamu na ule wa sokwe imetokana na kiumbehai wa zamani (miaka milioni 5 au zaidi iliyopita) katika mlolongo wa mageuko ya spishi.
Lakini sayansi haiwezi kusema kitu juu ya roho, kwa sababu si mata, hivyo haipimiki. Zaidi sana haiwezi kusema lolote juu ya Mungu na kazi yake, kwa sababu si wa ulimwengu huu.
Upande mwingine, wanaomuamini kama muumba wa vitu vyote, vinavyoonekana na visivyoonekana, si lazima wasadiki kwamba aliviumba vyote kama vilivyo sasa. La sivyo wangeshindwa kueleza kwa nini watu wa leo wametofuatiana hivi, wakati wanaaminika wote kuwa watoto wa Adamu na Eva. Mabadiliko yalitokea kadiri ya maisha na mazingira, na bado yanazidi kutokea: kwa mfano leo watoto wanakuwa warefu zaidi.
Jambo la msingi kwa imani ni kwamba vyote asili yake ni Mungu tu aliyeviumba kwa hiari yake. Hata leo anazidi kuumba watu na viumbe vingine, lakini anatumia wazazi wao, hawaumbi moja kwa moja. Kwamba Mungu anatumia wazazi kuumba watoto, maana yake si kwamba ameacha kuwa muumba, kwa sababu ndiye aliyeumba wazazi na ndiye anayewawezesha kuzaa anavyotaka.
Ni vilevile kuhusu mtu wa kwanza: hata kama Mungu alitumia kiumbehai aliyetangulia katika kumuumba Adamu anabaki muumba wake kwa sababu hata kiumbe huyo alikuwa kazi yake kama ulimwengu wote ulivyo kadiri ya imani.
Kiota
Kiota ni sehemu ambayo ndege hufanyia shughuli kama kulala, kutaga mayai na kutunza vifaranga vyake mara baada ya kutotolewa. Kiota huwa kama nyumba ya ndege.
Ndege hutengeneza kiota chake mwenyewe kwa kutumia nyasi na mara nyingi hukitengenezea juu ya miti. Ndege hufanya hivi ili kuviepusha na vitu vya hatari vilivyopo ardhini. Vitu hivyo ni kama wanyama wa hatari kama nyoka na wengine walao ndege.
Pia kiota kinaweza kutengenezwa kwa udongo, manyoya na hata vijiti.
Watetezi wa imani
Watetezi wa imani ni jina walilopewa baadhi ya mababu wa Kanisa waliojitokeza kutetea Ukristo dhidi ya hoja za Wayahudi na Wapagani, tena dhidi ya dhuluma ya Dola la Roma dhidi ya Wakristo.
Pengine kwa utetezi wa namna hiyo katika Kiswahili linatumika neno "Apologetiki" kama katika lugha nyingi kwa kutohoa neno la Kigiriki ἀπολογία, apologia, "utetezi wa sauti, hotuba ya utetezi".
Utetezi wa Ukristo ulihitajika mapema, hivyo unajitokeza katika Agano Jipya lenyewe, kwa mfano katika nyaraka za Mtume Paulo.
Baadaye uliendelezwa katika maandishi ya waumini kama vile Yustino mfiadini, Irenei, Tertullianus, Origen na Agostino wa Hippo.
Dhuluma ya kwanza yalitokea mwaka 64 BK, ya mwisho mwaka 309 BK. Katika kipindi hicho kirefu, vilirudia tena na tena vipindi vya mateso vikifuatana na vipindi vya amani. Lakini miaka yote Ukristo ulikuwa dini isiyo halali. Kila mara mateso yaliweza kuanza upya.
Basi, wasomi hao na wengineo walijitokeza kuandika vitabu ili kutetea Ukristo dhidi ya masingizio na chuki ya wengi; walifafanua imani ilivyo na kuonyesha kwamba maisha ya wafuasi wa Yesu hayaendi kinyume cha sheria za dola, hivyo dhuluma dhidi yao hazikubaliki.
Belzebuli
Belzebuli (kwa Kiingereza: "Beelzebub" au "Beelzebul", kutoka Kiebrania בַּעַל זְבוּב, "Baʿal Zəvûv") ni jina lililotokana na lile la mungu mmojawapo wa Wafilisti wa Ekron, ambalo tena linahusiana na Baal, mungu mkuu wa Kanaani.
Baadaye lilitumiwa na Wayahudi, Wakristo na Waislamu kama jina la mmojawapo kati ya pepo wakuu zaidi, ila badala ya kumuita Beel Zebul, yaani Baal Mfalme, walitamka Baal Zebub, yaani mungu wa nzi.
Kwa Kiarabu jina limekuwa "Baʿlzabūl" (بعلزبول).
Chetezo
Chetezo (kwa Kiingereza "thurible") ni kifaa kinachotumika kufukizia matakatifu kwa kupakaza moshi wa ubani hasa wakati wa ibada.
Desturi hiyo ya Israeli imeenea katika Ukristo na madhehebu yake mengi, ingawa si yote.
Nje ya dini, chetezo kinatumika pengine katika ushirikina na mikutano ya Wamasoni n.k.
Ghurabu (kundinyota)
Ghurabu (kwa maana „kunguru“ , kwa Kilatini na Kiingereza ) . ni jina la kundinyota kwenye nusutufe ya kusini ya dunia yetu.
Ghurabu iko jirani na kundinyota ya Nadhifa "(Virgo)" na nyota yake angavu Sumbula "()". Kundinyota jirani ni pia Shuja "(") na Batiya "()". Nyota zake angavu zaidi zina umbo la pembenne.
Ghurabu ilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.
Jina la Ghurabu limepokelewa kutoka kwa Waarabu wanaosema الغراب "al-ghurab" na hao walitafsiri jina la Wagiriki wa Kale walioona hapa ndege wa kunguru na kuiita Κόραξ "koraks", lililotafsiriwa kwa Kilatini kama "Corvus" ambalo ni sasa jina la kimataifa.
Katika mitholojia ya Kigiriki kuna hadithi jinsi gani mungu Apollo alimtuma ndege ya kunguru (Ghurabu) kumchukulia maji kwa bakuli lakini ndege alichelewa kwa sababu alikula matunda njiani. Aliporudi akaeleza kuchelewa kwake kwa uwongo ya kuwa nyoka alimzuia akamwonyesha nyoka kwa kuishika kwenye miguu yake. Apollo alijua ni uwongo akakasirika na kumrusha kunguru (Ghurabu-Corvus) pamoja na bakuli (Batiya-Crater) na nyoka (Shuja-Hydra) kwenye anga wanapokaa kama nyota. Alimwadhibu ndege kwa kuweka bakuli ya maji (Batiya-Crater) karibu naye lakini hawezi kunywa.
Ghurabu ni kati ya kundinyota 48 zilizotajwa tayari na Klaudio Ptolemaio katika karne ya 2 BK. Iko pia katika orodha ya kundinyota 88 ya Umoja wa Kimataifa wa Astronomia kwa jina la Corvus. Kifupi chake rasmi kufuatana na UKIA ni 'Crv'.
Nyota angavu zaidi ni Jinaha la Ghurabu au γ Corvi yenye mwangaza unaoonekana wa mag 2.6. Iko kwa umbali wa miaka ya nuru 190 kutoka Dunia na rangi yake ni buluu-nyeupe.
Kimbunga Irma
Kimbunga Irma ni kimbunga kikali mno kilichotokea juu ya Bahari ya Atlantiki mwezi Septemba 2017. Kinadaiwa kuwa ndicho kimbunga kikali zaidi kuwahi kutokea katika eneo la Bahari ya Atlantiki kwa miongo kadhaa iliyopita.
Kimbunga Irma kinatajwa kuwa ndicho kimbunga kikali zaidi kwa mgandamizo (na si mwendokasi wa upepo) kuwahi kutokea nchini Marekani tangu kilipotokea kimbunga Katrina mnamo mwaka 2015, tena kimbunga Irma kinatajwa kuwa ndicho kimbunga kikali zaidi kuwahi kulikumba jimbo la Florida tangu kimbunga Wilma kilichotokea mnamo mwaka 2015.
Kimbunga Irma kilisababisha madhara na uharibifu mkubwa sana wa mali nchini Marekani hasa upande wa kaskazini-mashariki mwa nchi hiyo (Karibi).
Lisa Jensen
Lisa Jensen (amezaliwa tar. 27 Aprili, 1988) ni mwanamitindo na mwigizaji kutoka nchini Tanzania. Lisa alipata kushiriki katika shindano la Miss Tanzania 2006 na kuibuka mshindi wa tatu, huku sehemu ya kwanza ikinyakuliwa na Wema Sepetu na ya pili Jokate Mwegelo. Katika upande wa filamu alianza kutambulika sana baada ya kucheza katika filamu Fake Pastors ya mwaka 2007 akiwa na Jokate, Vincent Kigosi na Adam Kuambiana. Mwaka wa 2012, alishinda Miss Redds Tanzania na kwenda kushiriki katika mashinda ya dunia yaliyofanyika huko nchini China mwaka 2013.
Akika
Akika ni sherehe anayofanyiwa mtoto anapofikisha umri wa siku saba ambapo hunyolewa kwa mara ya kwanza, mbuzi huchinjwa na mifupa yake kufukiwa mizima.
Akika ni pia jina la dua anayosomewa mtoto siku hiyo na la nyama inayoliwa kumshangilia.
Lubega
Lubega ni mvao wa nguo kama vile shuka, ambapo upande mmoja hupitishwa chini ya kwapa la mkono mmoja, kupitia mbele ya kifua, na upande mwingine juu ya bega la mkono mwingine, kupitia mgongoni.
Kwa namna nyingine, lubega ni mvao wa kitambaa au shuka kwa kupitisha twalio zake baina ya miguu na kuchomekea mkunjo wake kiunoni.
Tenka
Tenka ni gari lenye tangi kubwa linalotumiwa kubebea na kusafirisha viowevu kama mafuta, maji, gesi n.k.
Bugatti Veyron
Bugatti Veyron ni gari lenye siti mbili ambalo limejengwa na chapa ya Bugatti. Veyron pia inaweza kununuliwa likiwa likowazi kwa juu. Veyron iko katika kizazi chake cha kwanza. Gari imejengwa nchini Ufaransa. Mfululizo wa michezo wa Veyron kwa sasa ni gari la uzalishaji wa kasi zaidi duniani kwa kasi ya juu ya 431.072 km / h (267,856 mph), ingawa Koenigsegg Agera mpya anajaribu kuvunja rekodi.
Gari inagharimu £ 1.6 milioni kuinunua. Kuweka matairi ina gharimu gharama ya £ 20,000 .
Gari ina ujenzi uliotimia . Gari ina injini mbili za V8 zilijiunga pamoja ili kufanya injini ya W16.
Mkeka
Mkeka ni kitu kama jamvi kinachoshonwa kutokana na kili na hutumika kwa kukalia au kutandika kitandani.
Pia mkeka huweza kutengenezwa kwa kili zilizonakshiwa kwa rangi mbalimbali.
Stuli
Stuli (kutoka Kiingereza "stool") ni kiti kisicho na kiegemeo kwa mgongo na mikono kilichotengenezwa kwa mbao au plastiki na hukaliwa na mtu mmoja tu.
Halmashauri ya Kiekumeni ya Makanisa
Halmashauri ya Kiekumeni ya Makanisa (kwa Kiingereza: World Council of Churches, kifupi WCC) ni muundo wa kimataifa unaokusudiwa kuunganisha madhehebu ya Ukristo. Ilianzishwa mwaka 1948.
Makao makuu yako Geneva, Switzerland.
Halmashauri hiyo ni tunda la juhudi za ekumeni na kauli yake ya msingi ni kwamba: "Halmashauri ya Kiekumeni ya Makanisa ni jumuia ya makanisa yanayomkiri Bwana Yesu Kristo kuwa Mungu na Mwokozi kadiri ya Maandiko, na kwa sababu hiyo yanajitahidi kutekeleza pamoja wito unaoyaunganisha yote kwa utukufu wa Mungu pekee: Baba, Mwana na Roho Mtakatifu".
Kati ya wanachama 349 kuna Makanisa mengi ya Waorthodoksi, Waorthodoksi wa Mashariki, Wakatoliki wa Kale, Ushirika wa Kianglikana, Waprotestanti kama vile Walutheri, Wamenno, Wamethodisti, Wamoravian na Wapresbiteri, Wabaptisti na badhi ya Wapentekoste. Kumbe Kanisa Katoliki si mwanachama, ingawa linatuma wawakilishi wake katika mikutano.
Kwa jumla yanawakilisha Wakristo milioni 590 katika nchi 150 na jumuia 520,000 zinazohudumiwa na mapadri na wachungaji 493,000.520,000 local congregations served by 493,000 pastors and priests, in addition to elders, teachers, members of parish councils and others.
Askari
Askari ni mtu ambaye anahusika na mambo ya ulinzi na usalama katika nchi, pia hufanya kazi hiyo kama sehemu ya jeshi.
Askari anaweza kuwa mtu aliyechaguliwa, afisa asiyeagizwa, au afisa wa jeshi.
Illuminati
Illuminati (kwa Kilatini: "wale walioangazwa") ilikuwa jamii ya siri. Adamu Weishaupt, mwanafalsafa na mwanasheria, alianzisha jamii mwaka wa 1776. Mwaka wa 1785 ilikuwa imekatuliwa huko Bavaria.
Mwanzoni, walipinga ushirikina, chuki, ushawishi wa dini juu ya maisha ya umma, na ukiukwaji wa nguvu za serikali. Waliunga mkono elimu ya wanawake na usawa wa jinsia.
Baadaye, makundi mengine yaliyotumia jina moja. Hakuna ushahidi kwamba makundi ya sasa yana nguvu au ushawishi mkubwa. Wanajiendeleza wenyewe kutumia Illuminati ya Bavaria ili kuvutia uanachama.
Udenda
Udenda ni mate membamba yasiyokuwa na povu yanayoteleza na yanayomtoka mtu wakati amelala au wakati anapokula kitu chenye ugwadu au kilicho kitamu sana.
Udenda kwa jina lingine huitwa uderere au ute.
Steven Frayne
Steven Frayne (aliyezaliwa tarehe 17 Desemba 1982), anajulikana kwa jina lake la "Dynamo", ni mfanya mazingaombwe wa Kiingereza, anayejulikana sana kwa maonyesho yake ya televisheni Dynamo:
Frayne alizaliwa huko Bradford, England kwa mama wa Kiingereza na baba wa asili ya Pathani. Anasumbuliwa na ugonjwa wa Crohn, ambao umemfanya awe mdogo wa kimo katika hali yake maisha yake yote. Alifadhaika kama mtoto, na moja ya mbinu za kwanza za mazingaombwe alizojifunza ni kitu ambacho babu yake alimfundisha kufanya hivyo inaonekana kanakwamba alikuwa mzito sana vilekwamba watoto wenzake walishindwa kumnyanyua .
Mnamo tarehe 5 Julai 2012, Dynamo iliendelezwa na jamii ya wanamazingaombwe, "The Circle Magic", kuungana na Circle ndani ya mazingaombwe na Silver Star kwa Utendaji. Katika mwaka huo huo, Dynamo: "Mchawi Hakuna kisichowezekana" alishinda tuzo bora ya Programu ya Burudani kwenye Tuzo za vituo vya matangazo ya televisheni
Sala na kazi
Sala na kazi (kwa Kilatini ora et labora, "sali na kufanya kazi") ni kaulimbiu ya wamonaki Wabenedikto iliyoenea katika Kanisa kuanzia karne za kati hadi leo.
Benedikto wa Nursia alitambua kwamba sala na kazi zinatakiwa kusaidiana katika maisha ya binadamu, kwa kuwa ni umoja wa roho na mwili.
Kobe
Makobe ni wanyama wadogo hadi wakubwa wa oda Testudines katika ngeli Reptilia. Spishi zinazoishi baharini huitwa kasa.
Kiwiliwili chao kimefunikwa kwa gamba gumu liitwalo galili. Kwa kawaida galili hii ni yabisi, lakini kuna spishi zilizo na galili nyumbufu, zote spishi za maji. Kichwa, miguu na mkia inachomoza kutoka galili lakini katika spishi nyingi inaweza kuvutwa ndani, spishi za nchi kavu hasa.
CRYPTODIRA
Familia Dermochelyidae
Familia Testudinidae
Familia Trionychidae
PLEURODIRA
Batiya (kundinyota)
Batiya (kwa maana "gudulia" au "kikombe" , kwa Kilatini na Kiingereza ) ni jina la kundinyota kwenye nusutufe ya kusini ya Dunia yetu. 
Batiya lipo jirani na kundinyota la Nadhifa (Virgo), Shuja (en:Hydra) na Ghurabu (en:Corvus).
Batiya lilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.
Jina la Batiya limepokelewa kutoka kwa Waarabu wanaosema باطية "batiya" na hao walitafsiri jina la Wagiriki wa Kale walioona hapa chombo cha kukoroga divai na maji na kukiita Κρατερ "krater", lililotafsiriwa kwa Kilatini kama "Crater" ambalo sasa ni jina la kimataifa.
Katika mitholojia ya Kigiriki kuna hadithi ya mungu Apollo aliyemtuma ndege aina ya kunguru (Ghurabu) kumchukulia maji kwa gudulia lakini ndege alichelewa kwa sababu alikula matunda njiani. Aliporudi akaeleza kuchelewa kwake kwa uwongo ya kuwa nyoka alimzuia, hivyo akamwonyesha nyoka aliyemshika kwenye miguu yake. Apollo alijua ni uwongo akakasirika na kumrusha kunguru (Ghurabu-Corvus) pamoja na gudulia (Batiya-Crater) na nyoka (Shuja-Hydra) kwenye anga wanapokaa kama nyota. Alimwadhibu ndege mbaya kwa kuweka gudulia ya maji (Batiya-Crater) karibu naye lakini hawezi kunywa.
Batiya ni kati ya kundinyota 48 zilizotajwa tayari na Klaudio Ptolemaio katika karne ya 2 BK. Lipo pia katika orodha ya kundinyota 88 ya Umoja wa Kimataifa wa Astronomia kwa jina la Crater. Kifupi chake rasmi kufuatana na UKIA ni 'Crt'.
Fungunyota la Batiya lina nyota chache na dhaifu kiasi. 
Nyota angavu zaidi ni δ Delta Crateris yenye mwangaza unaoonekana wa mag 3.6. ikiwa umbali wa miakanuru 186 kutoka Dunia.